| Medaljeoversikt |
| --- |
| Konkurrerte for Sveriges flagg Sverige |
| Paralangrenn |
| Den internasjonale paralympiske komité Paralympiske leker |
| Sølv | Pyeongchang 2018 | Sprint |
| Sølv | Sotsji 2014 | Sprint |
| Sølv | Sotsji 2014 | 4 x 2,5 km |
| Bronse | Sotsji 2014 | 20 km klassisk |
| Bronse | Vancouver 2010 | Sprint |
| Paralangrenn |
| VM i paralangrenn |
| Sølv | 2017 Tysklands flagg Finsterau |  20 km |
| Sølv | 2017 Tysklands flagg Finsterau |  4x2,5 km |
| Sølv | 2013 Sveriges flagg Sollefteå |  Sprint |
| Verdenscupen i paralangrenn |
| Gull | 2017/18 | Sammenlagt |
| Gull | 2016/17 | Sammenlagt |

**Zebastian Tintin Modin** (født 20. juni 1994) er en svensk handikappidrettsutøver som konkurrerer i langrenn og skiskyting, og representerer Östersunds Skidlöparklubb. Han er blind, og konkurrerer i klassen B1. 

Modin begynte med paralangrenn 13 år gammel. Han ble verdensmester i sprint i klassen for synshemmede under VM i paralangrenn 2017, og har flere medaljer fra både VM og Paralympiske leker.

Idrettskarriere
---------------

### Sesongen 2009/10

Modin representerte Sverige i de paralympiske vinterlekene 2010 i Vancouver, 15 år gammel, og var vinterlekenes yngste utøver. Dette var hans første paralympiske vinterleker, og han var kvalifisert i både langrenn og skiskyting for synshemmede. I langrenn tok han bronse på sprinten, bak Brian McKeever og Nikolaj Polukhin, sammen med sin ledsager Albin Ackerot. På 20 km fristil kom han på 11.-plass, og på 10 km klassisk kom han på niendeplass. I skiskyting skulle han delta på 3 km jaktstart, men stilte ikke til start.

Han deltok også i Verdenscupen i paralangrenn 2009/10, der han bl.a. kom på niendeplass på sprinten den 28. januar, åttendeplass på 20 km den 6. februar, .

### Sesongen 2010/11

Han deltok i VM i paralangrenn 2011 i Russland, og kom der på sjuendeplass på sprinten og ellevteplass på 10 km.

I Verdenscupen i paralangrenn 2010/11 vant han sprinten i åpningshelgen, som var 15. januar i Finland. Han kom på femteplass på jaktstarten. I den andre verdenscuprunden i Sverige fikk han en femte- og en sjetteplass.

### Sesongen 2011/12

Modin kom på 10.-plass sammenlagt i Verdenscupen i paralangrenn 2011/12, i klassen for synshemmede, med 156 poeng.

### Sesongen 2012/13

Han kom på andreplass sammenlagt i Verdenscupen i paralangrenn 2012/13, kun slått av Brian McKeever.

Under VM i paralangrenn 2013 kom han på andreplass på sprinten, bak McKeever. I tillegg kom han på fjerdeplass på 10 km, åttendeplass på 20 km, og deltok også på Sveriges stafettlag som kom på fjerdeplass på 4 x 2,5 km stafett. Han deltok i VM i paraskiskyting 2013, og kom der på 13.-plass på 7,5 km sprint.

### Sesongen 2013/14

Han kom på åttendeplass i Verdenscupen i paralangrenn 2013/14, med 249 poeng. Stanislav Tsjokhlajev fra Russland vant verdenscupen for synshemmede denne sesongen.

Paralympiske vinterleker 2014 ble arrangert i Sotsji i Russland, og Modin deltok både i langrenn og skiskyting. I langrenn fikk han tre medaljer; han kom på andreplass på sprinten og tredjeplass på 20 km klassisk, og Sverige fikk sølv på 4 x 2,5 km stafett. Han kom på sjetteplass på 10 km fristil. I skiskyting deltok han på 7,5 km sprint, og endte på åttendeplass.

### Sesongen 2014/15

Modin kom på 14.-plass i Verdenscupen i paralangrenn 2014/15, med 131 poeng. Under VM i paralangrenn 2015 kom han på femteplass på sprinten og sjuendeplass på 10 km, og under VM i paraskiskyting 2015 deltok han på 7,5 km sprint, men fullførte ikke. 

### Sesongen 2015/16

Han deltok i Verdenscupen i paralangrenn 2015/16, og kom på delt 25.-plass denne sesongen.

### Sesongen 2016/17

Etter to sesonger preget av skader, der han ikke kunne konkurrere fullt ut, gjorde han «comeback» i sesongen 2016/17, og kunne konkurrere for fullt. Han vant Verdenscupen i paralangrenn 2016/17, for første gang i sin karriere, og slo Thomas Clarioin fra Frankrike med nesten 100 poeng.

Han vant sprinten under VM i paralangrenn 2017, og fikk sølv på 20 km og 4 x 2,5 km mixstafett. På 10 km kom han på fjerdeplass. Han deltok også i VM i paraskiskyting 2017, der han kom på niendeplass på 12,5 km mellomdistanse og ellevteplass på 7,5 km sprint. 

### Sesongen 2017/18

Modin vant Verdenscupen i paralangrenn 2017/18, dette var hans andre verdenscupseier sammenlagt. Han representerer Sverige under Paralympiske vinterleker 2018, og i skiskyting der kom han på sjuendeplass på 7,5 km sprint. I langrenn fikk han sølv på sprinten, bak Brian McKeever, og han kom på fjerdeplass på 20 km fristil.

Referanser
----------

1. ↑  SVT - *Sprintbrons för 15-årige Modin*, besøkt 16.
 mars 2018.
2. ↑  Vancouver2010.com - *Men's 3km Pursuit - Visually Impaired*, besøkt 16. mars 2018.
3. ↑  IPC - *Official results - Long distances - 20km free technique - B1-3 Men - Nordic-Center Notschrei SAT 06 FEB 2010*, besøkt 16. mars 2018.
4. ↑  IPC - *Official results - Long distances - Sprint - B1-3 Men - Nordic-Center Notschrei THU 28 JAN 2010*, besøkt 16. mars 2018.
5. 1 2 3  IPC - *MODIN Zebastian*, besøkt 16. mars 2018.
6. ↑  IPC - *Cross Country Sprint B 1-3 Men Vuokatti Ski Stadium SAT 15 JAN 2011*, besøkt 16.
 mars 2018.
7. ↑  IPC - *Paralympic Winter World Cup - Sollefteå Sweden*, besøkt 16. mars 2018.
8. ↑  IPC - *World Para Nordic Skiing WC Points - Winter Season 2011/12 World Cup Overall Rankings*, besøkt 16. mars 2018.
9. ↑  IPC - *World Para Nordic Skiing WC Points - Winter Season 2012/13 World Cup Overall Rankings*,
 besøkt 16. mars 2018.
10. ↑  IPC - *Cross Country Sprint B 1-3 MEN - Classical Technique*, besøkt 16. mars 2018.
11. ↑  IPC - *World Para Nordic Skiing WC Points - Winter Season 2013/14 World Cup Overall Rankings*, besøkt 16. mars 2018.
12. ↑  IPC - *World Para Nordic Skiing WC Points - Winter Season 2014/15 World Cup Overall Rankings*, besøkt 16. mars 2018.
13. ↑  IPC - *World Para Nordic Skiing WC Points - Winter Season 2015/16 World Cup Overall Rankings*, besøkt 16. mars 2018.
14. ↑  IPC - *Zebastian Modin*, besøkt 16. mars 2018.
15. ↑  IPC - *World Para Nordic Skiing WC Points - Winter Season 2016/17 - World Cup Overall Rankings*, besøkt 16. mars 2018.

Eksterne lenker
---------------

* Profil hos IPC
* Biografi hos IPC
* Profil hos Svenska Parasportförbundet och Sveriges Paralympiska Kommitté Arkivert 16. mars 2018 hos Wayback Machine.
* Profil på Svenska Handikappidrottsförbundet (arkivert)
* Profil hos Pyeongchang 2018 Arkivert 16. mars 2018 hos Wayback Machine. (langrenn)
* Profil hos Pyeongchang 2018 Arkivert 16. mars 2018 hos Wayback Machine. (skiskyting)
* Profil hos Sotsji 2014 Arkivert 16. mars 2018 hos Wayback Machine.
* Profil hos Vancouver 2010
* SVT – *Zebastian Modin – blind och skidåkare*

|  |  |
| --- | --- |
| Oppslagsverk/autoritetsdata | Prabook
 |